Oveni og desværre, så tror jeg ikke krisen ligefrem har nogen udvidende effekt på forsikringsfolkets skostørrelser - PDF
Download "Oveni og desværre, så tror jeg ikke krisen ligefrem har nogen udvidende effekt på forsikringsfolkets skostørrelser"
1 Dækker din Veteran-forsikring, skulle uheldet være ude?? Min gjorde ikke, i stedet blev den opsagt!!! En fortælling, blandet med synspunkter o.a., om en forsikrings-erklæret bastard-bil At ens bil, af et forsikringsselskab, er blevet godkendt til en veteranforsikring, ud fra tilsendte billeder, og man derefter tegner en forsikring med ansvar og fuld kasko, er IKKE ensbetydende med, at man er kasko dækket ved en skade med mindre bilen står, som da den forlod fabrikken, altså fuldstændig årgangs-original. Dette er kravet fra alle selskaber, der tilbyder veteran-forsikring. Det er i hvert fald, endnu ikke lykkes mig, at finde et selskab uden disse krav, og jeg har ledt meget og længe. Da jeg i oktober 2009 købte min Fiat 124 AS Spider fra 67 på ebay.de, gjorde jeg det ud fra, at jeg for det første: Kunne lide, hvad jeg så. Jeg kunne godt lide at dens Abarth look, som man kunne se, og som det stod beskrevet i annoncen. For det andet: Der var ofret mange penge på den, den var blevet peppet lidt, havde mange nyere dele o.s.v. Og så for det tredje: Den blev billigere og billigere. Den tidligere ejer havde vist opgivet, og ville åbenbart af med den. Den havde en delvis udbedret skade på højre side, og var samtidigt blevet kasseret til syn i Tyskland, pga. rust et uheldigt sted. Den havde også andre skavanker. Men alt i alt var der, i mine øjne, flere gode sider end dårlige og jeg så den, som værende min chance, for at få en grundlæggende sund, og billig Fiat 124 Sport Spider En jeg kunne rode med, og selvfølgelig køre tur i, så jeg slog til.
2 Jeg overså så fuldstændig eller rettere, jeg kendte slet ikke til Fiat 124 Sport Spider på det tidspunkt, jeg havde simpelthen aldrig set en før trods min ellers altid store interesse for biler. I første omgang var det en Alfa jeg var på udkig efter. Så hvad de enkelte årganges særpræg var, havde ikke sat mig synderligt meget ind i på daværende tidspunkt. Og jeg havde slet ingen anelse om, at det overhovedet havde nogen betydning i forhold til veteran-forsikringen. Lidt naivt af mig, måske, set i baglysets klogskab og dog, ja jeg ved ikke, det er der sikkert mange forskellige meninger om. Nå men jeg var altså blevet forelsket, og uerfaren som jeg var, sprang jeg ud i det. Jeg klikkede på sofort kaufen, da bilen for tredje gang dukkede op på ebay.de, nu med en fast pris mit budget kunne bære. Det ville være ubærligt, hvis en anden snuppede min nye kærlighed lige for næsen af mig, så betænkningstid var der ikke meget af. Fiat en var købt, kom til Danmark og jeg var glad, den så rigtig fin ud. Ca. 5 måneder senere blev den synet, godkendt, og fik veteranstatus. Den blev forsikret hos Runa, som ud fra tilsendte billeder, sagde god for den. Og ja jeg skrev under på, at den var årgangs-original Hmmm. Jeg havde dog inden, jeg satte mine initialer, forhørt mig lidt i miljøet, og fået den forståelse, at det mest var en formalitet og at de selvfølgelig ikke var så strenge Sådan var det nok førhen, men jeg skal så lige love for, at der er blevet strammet op siden.
3 En sensommeraften ved skumringstide, kom der pludselig et rådyr farende. Jeg kørte ca. 60 km/t, nåede at bremse ned, men ramte dyret, og fik en lille bule i fronthjelmen, som det ses her. Skaden blev meldt til forsikringen og nu kunne de så pludselig se, på de fra starten tilsendte billeder, at Fiat en ikke opfyldte kravene. Skaden kunne derfor ikke dækkes af den ellers tegnede forsikring??? Det skal med rette tilføjes, at jeg fik alle de indbetalte penge tilbage Altså i virkeligheden havde bilen bare aldrig været forsikret Og som min tidligere forsikringsmand så sagde, sådan for at trøste mig lidt, tror jeg, så var da heldig, at bilen ikke var brændt ned eller på anden måde totalskadet
4 Og ja man kan sige/mene, at jeg skulle have sat mig ordentligt ind i, hvordan en 124 AS Spider skal se ud for at være årgangsoriginal, og sat mig ordentligt ind i de synes jeg meget strenge krav forsikringsselskaberne stiller. I mit tilfælde handler det om at døre og frontklap, skal være fra en AS. og ikke fra en CSA. At Fiat Abarth 124 Rally modellen først kom i starten af 70 erne o.s.v. Noget andet er, at en Fiat overhovedet ikke må ligne en Abarth, den må faktisk slet ikke have Abarth dele monteret. (eller andre ekstra dele, for den sags skyld) Ej heller selvom disse dele er årgangs-originalt ekstraudstyr. Bilen SKAL stå, som da den forlod fabrikken Så med mindre bilen er født med det pågældende udstyr, må det faktisk ikke være monteret, og forsikringen kan så, i værste fald, kendes ugyldig, den dag du står og har allermest brug for den Dette er reglerne. Jeg ved godt, at der er mange årgangsforkerte detaljer på min bil, men medmindre din forsikringsmand ikke går i små sko, er der en potentiel risiko for, at dette også kan ske for dig og dit køretøj Altså hvis ikke den er fuldstændig årgangsoriginal. Oveni og desværre, så tror jeg ikke krisen ligefrem har nogen udvidende effekt på forsikringsfolkets skostørrelser Her er hvad der blev peget på, da forsikringen blev opsagt: Lakering Kølerhjelm Fælge (CD 30) Udstødning Rat Instrumentering (dette er så ukorrekt, men ændre intet) manglende kofangere sidespejl forreste blinklys 1,4 motor udskiftet med 1,6 m. v
5 Jeg kan da ikke nægte sandheden i disse udsagn. (udover instrumenteringen) Og det kan da godt være, at jeg er helt galt på den, men jeg betragter altså stadig min 124 er som værende 45 år gammel Den bliver puslet om, og plejet, intet er for godt til den lille røde.. Den holder altid i aflåst garage. Jeg kører forsvarligt og ikke særlig mange km. årligt. Aldrig bliver den brugt til hverdagskørsel og ej heller bliver den kørt i regnvejr med mindre vi er på tur til Mandø, med klubben. (O: Eller turen går til Gisselfeld, for den sags skyld.. (O; Tilbage på sporet: Det der for mig ville give ordentlig mening, i forhold til en billigere forsikring altså veteranforsikring, ville være at en veteran/klassiker står i garage det meste af tiden og kun bliver taget frem, når der skal køres tur, ikke når der skal handles ind eller andet hverdagsagtigt, så der køres ikke mange km årligt. Jeg fik et godt tilbud af et ikke veteran selskab på 8000,- årligt, hvilket svarer til at jeg ca. skulle betale 4,- pr. kørt km. til selskabet. Dette er temmelig meget mere, end det koster pr. kørt km. i vores hverdags bil, som koster 3700,- årligt i forsikring og som kører ca km om året, hvilket ikke er meget, men den koster os ca. 25 øre pr. kørt km at forsikre altså 16 gange så meget. Dette giver, i mine øjne, ingen mening. Hverdags bilen er jo samtidigt i meget større risiko for at få en skade. Det er vel på vejene, de fleste skader sker eller??? Så vidt jeg ved, er det samtidigt politisk besluttet, at man gerne vil gøre noget for at bevare de klassiske biler, ikke kun på museer, men også kørende ude i virkeligheden, så folket kan se og glædes ved dem. En årgangsoriginal klassiker spreder vel ikke større glæde end en bastard klassiker som min Eller???
6 Hvorfor er det veteran-selskaberne der sætter dagsordenen, er de ikke bare forsikringsselskaber??? Spørgsmålene er mange, men jeg stopper her. I stedet skriver jeg et indlæg i spider-coupe.dk s forum, under Generelt, i håbet om lidt oplysning eller bare en god snak. Måske der er en, der har et godt råd, en kommentar, kender til et forsikringsselskab med mindre skrappe krav eller noget helt andet. Alt er velkommen. Pfh. Tak Venligst Dennis Drisgaard
Jeg vil også have råd til at sikre mine nærmeste
I oktober, november 2007 indsendte jeg til et pensionsselskab en Begæring om Kundegruppeliv på kr. xxx.xxx,xx, som skulle tilfalde min samboende i tilfælde af jeg skulle gå bort før ham. Jeg blev ved en